אניטה ולודרצ'יק

אניטה ולודרצ'יק (בפולנית: Anita Włodarczyk, נולדה ב-8 באוגוסט 1985) היא אתלטית פולנייה, 3 פעמים ברציפות האלופה האולימפית (לונדון 2012, ריו דה ז'ניירו 2016, טוקיו 2020), 4 פעמים אלופת העולם (ברלין 2009, מוסקבה 2013, בייג'ינג 2015 ולונדון 2017), 4 פעמים ברציפות אלופת אירופה (הלסינקי 2012, ציריך 2014, אמסטרדם 2016 וברלין 2018) ושיאנית העולם הנוכחית (2018) ביידוי פטיש. האתלטית הראשונה בהיסטוריה שעברה מרחק של יותר מ-80 מטר בענף זה. ולודרצ'יק נולדה בראביץ'. באולימפיאדת בייג'ינג (2008) סיימה ולודרצ'יק במקום שישי ביידוי פטיש בתוצאה של 71.56 מטר. באליפות העולם שנערכה בברלין, גרמניה בשנת 2009 זכתה ולודרצ'יק במדליית זהב ביידוי פטיש בשיא עולם חדש של 77.96 מטר, לפני בטי היידלר מגרמניה (77.12 מטר) ומרטינה חרסנובה מסלובקיה (74.49 מטר). היא שיפרה את שיא העולם בן ה-3 שנים של טטיאנה ליסנקו מרוסיה שעמד על 77.80 מטר. בתחרות שנערכה בבידגושץ' ב-6 ביוני 2010 שיפרה ולודרצ'יק ביידוי פטיש את שיאה העולמי והמעידה אותו על תוצאה של 78.30 מטר. באליפות אירופה שנערכה בברצלונה, ספרד בשנת 2010 זכתה ולודרצ'יק במדליית ארד ביידוי פטיש בתוצאה של 73.56 מטר, אחרי בטי היידלר (76.38 מטר) וטטיאנה ליסנקו (75.65 מטר). באליפות העולם שנערכה בטגו, קוריאה הדרומית בשנת 2011 סיימה ולודרצ'יק במקום חמישי ביידוי פטיש בתוצאה של 73.56 מטר, ולא הצליחה להגן על תוארה. באליפות אירופה שנערכה בהלסינקי, פינלנד ביוני 2012 זכתה ולודרצ'יק במדליית זהב ביידוי פטיש בתוצאה של 74.29 מטר, לפני מרטינה חרסנובה (73.34 מטר) ואנה בולגקובה מרוסיה (71.47 מטר). באולימפיאדת לונדון (2012) שנערכה באוגוסט היא זכתה במדליית כסף ביידוי פטיש בתוצאה של 77.60 מטר, אחרי טטיאנה ליסנקו שקבעה שיא אולימפי חדש של 78.18 מטר ולפני בטי היידלר (77.13 מטר). לאחר פסילת ליסנקו בשל אימרוץ, הוענקה מדליית הזהב לולודרצ'יק. באליפות העולם שנערכה במוסקבה, רוסיה בשנת 2013 זכתה ולודרצ'יק במדליית כסף ביידוי פטיש בתוצאה של 78.46 מטר, אחרי טטיאנה ליסנקו שקבעה שיא אליפות חדש של 78.80 מטר ולפני ז'אנג וונשיו מסין (75.58 מטר). לאחר פסילת ליסנקו בשל אימרוץ, הוענקה מדליית הזהב לולודרצ'יק. באליפות אירופה שנערכה בציריך, שווייץ בשנת 2014 זכתה ולודרצ'יק במדליית זהב ביידוי פטיש בשיא אליפות חדש של 78.76 מטר, לפני מרטינה חרסנובה (74.66 מטר) ויוהאנה פיודורוב בת ארצה (73.67 מטר) ובכך הגנה על תוארה. שבועיים לאחר מכן, בתחרות שנערה בברלין היא שיפרה את השיא העולמי והעמידה אותו על תוצאה של 79.58 מטר, שיפור לשיא בן ה-3 שנים של בטי היידלר (79.42 מטר). בתחרות שנערכה בורוצלב, פולין ב-27 ביוני 2015 קבעה ולודרצ'יק ביידוי פטיש שיא עולם חדש של 79.83 מטר. כחודש לאחר מכן, בתחרות שנערכה בולדיסלובובו, פולין היא קבעה שיא עולם חדש נוסף של 81.08 מטר ובכך הייתה לאתלטית הראשונה בהיסטוריה שעברה מרחק של 80 מטר במקצוע זה. כחודש לאחר מכן, באליפות העולם שנערכה בבייג'ינג, סין היא זכתה במדליית זהב ביידוי פטיש בשיא אליפות חדש של 80.85 מטר, לפני ז'אנג וונשיו (76.33 מטר) ואלכסנדרה טברנייר מצרפת (74.02 מטר). יידוי פטיש: 82.98 מטר (2016), שיא עולם התפתחות שיא העולם ביידוי פטיש (ויקיפדיה באנגלית) מדיה וקבצים בנושא אניטה ולודרצ'יק בוויקישיתוף אניטה ולודרצ'יק, ברשת החברתית אינסטגרם אניטה ולודרצ'יק, באתר הוועד האולימפי הבין-לאומי אניטה ולודרצ'יק, באתר olympedia.org אניטה ולודרצ'יק, באתר התאחדות האתלטיקה הבין-לאומית אניטה ולודרצ'יק, באתר ליגת היהלום אניטה ולודרצ'יק, באתר Track and Field (נשים) אמיר ענבר, אניטה ולודרצ'יק מאיימת על שיאי הגברים ביידוי פטיש, אבל הכי היתה רוצה אשה שתתחרה בה, באתר הארץ, 29 באוגוסט 2016